Den Vest-Sjællandske Avis, 1826-04-29
Om den vigtige Opdagelse, som har lært os at kiende en Komet, som kun i en Tid af 3 Aar fuldender sit Omløb omkring Solen, og som er bleven kaldet den Enkeske Komet efter den Astronom, som har gjort sig saa fortient af at beregne dens Bane; havde disse Blade meddeelt den første offentlige Efterretning i det 28de og 83de St. af Aargangen for 819, hvorved det Ønske tillige blev yttret: at denne høist mærkværdige Opdagelse maatte tilskynde Astronomiens Venner til at udvise en dobbelt Jver for at opsøge Kometer, eftersom alle Omstændigheder lade formode, at denne Opdagelse vil kun være Begyndelsen til en umaadelig Høst, som efterhaanden vil komme til Modenhed. De 14 Kometer, som ere blevne observerede og beregnede siden den Tid bære Vidne om i hvilken Grad dette Ønske er blevet opfyldet. Med en høi Grad af Sandsynlighed kan man nu ogsaa forkynde den første Bekræftelse paa denne Formodning. Hr. Captain Biela i Josephsstad i Bøhmen, opdagede den 28de Februar i Vædderens Stierne billede en liden, og for det blotte Øie usynlig Komet, som derpaa blev ogsaa observeret paa flere andre Steder og to Gange af Professor Harding paa Observatoriet i Gottingen; ligeledes blev samme Komet nogle Dage sildigere opdaget af Hr. Gambard i Marseille (en Bye hvori man er meget heldig med at opdage Kometer.) Ved den store Mængde af nye Kometer, som ere opdagede i de sidste Aar, vilde denne ikke være bleven særskilt omtalt, naar ikke allerede de første Beregninger af dens Bane, som ere byggede paa forskiellige Observationer, og ere anstillede af forskiellige Calculatorer, have afgivet et i høi Grad mærkværdigt Resultat. Hr. Hofraad Gaus i Gottingen har modtaget saadanne Beregninger fra fem Astronommer, nemlig fra Captain v. Biella, Hr. Clausen i Altona, Professor Enke i Berlin. Doct. Olbers i Bremen og Professor Schwerdt i Speyer. Den Bane, som maae tillægges Kometen ifølge disse Beregninger har en paafaldende Lighed med den anden af de Kometers Bane, som blev observeret i 1805. Den Sandsynlighed, som fremgaaer deraf for at disse to Cometer ere det samme Himmellegeme, er bleven overordentlig forstærket ved de Omstændigheder som bleve bemærkede ved Kometen af 1805, denne Komet havde igien en stor Lighed med en anden, som blev observeret i 1772. Man kan nu med en høi Grad af Sandsynlighed formode, at alle disse tre Kometer ere det samme Himmellegeme, og at Kometen har fra 1772 til 1825 otte Gange giort sin Touromkring Solen, hvert Omløb i en Tid af 6 Aar og 9 Maaneder, og at den Forskiel, som findes i Cometernes Bane af 1772 og 1805 hidrører allene af Perturbationer af Jupiter, da Kometen er passeret forbie i Nærheden af denne Planet, og dennes Masse har let kunne bevirke en Forstyrrelse i Kometens Bane. (Saaledes ere ved Opdagelsen af den Enkesk- og Bielaske Commet nye Blikke aabnede i den Uendeliges Rige; hvorved det er blevet Menneskets forskende Aand tilladt at berede sig en nye Bane til at opdage de Love og den Harmonie, som den ubegrændsede Verden er underkastet. Denne trøstende Beskuelse af Alnaturens bestemte og underfulde Orden og Regelmæssighed er os en sikker Borgen, for, at ogsaa de Deele af denne Verden, og de Forandringer, som foregaae i dem, hvilke for vor svage Blikke synes at indeholde idel Uorden og Forvirring, ere af samme allviise Lovgiver iligeledes underkastede en velgjørende Orden og Regelmæssighed. Himlens Orden er det os givet at betragte fra Menneskelivets Standpunkt, fra Himlens vil det engang forundes os at erkiende den Orden og Viisdom, som bestemmer det menneskelige Livs Forandringer.)